CELEX: 
Language: mt
Date: 2018-04-27 00:00:00
Title: REGOLAMENT DELEGAT TAL-KUMMISSJONI (UE) .../... li jemenda u jikkoreġi r-Regolament Delegat tal-Kummissjoni (UE) 2017/655 li jissupplimenta r-Regolament (UE) 2016/1628 tal-Parlament Ewropew u tal-Kunsill fir-rigward tal-monitoraġġ tal-emissjonijiet ta’ inkwinanti gassużi mill-magni b’kombustjoni interna fis-servizz installati f’makkinarju mobbli mhux tat-triq

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               It-terminu “makkinarju mobbli mhux tat-triq (NRMM)” ikopri firxa wiesgħa ta’ makkinarju differenti, inkluż it-tagħmir żgħir li jinżamm fl-idejn (magni għall-qtugħ tal-lawn, chain saws, ...), makkinarju tal-kostruzzjoni (skavaturi, gafef, dozers, ...) jew makkinarju agrikolu u tal-biedja (ħassada, kultivaturi, ...), iżda anki vaguni, lokomottivi u bastimenti tal-passaġġi fuq l-ilma intern.
            
            
               Ir-rekwiżiti tal-approvazzjoni tat-tip applikabbli għall-NRMM huma stipulati fid-Direttiva 97/68/KE tal-Parlament Ewropew u tal-Kunsill
                  1
                li tħassret bir-Regolament (UE) 2016/1628 tal-Parlament Ewropew u tal-Kunsill
                  2
               , u ż-żewġ atti delegati u l-att ta’ implimentazzjoni tal-Kummissjoni tiegħu li japplikaw mill-1 ta’ Jannar 2017 u mit-3 ta’ Mejju 2017 rispettivament. 
            
            
               Il-Kummissjoni Ewropea tixtieq ittejjeb aktar ir-rekwiżiti fir-rigward tal-monitoraġġ tal-emissjonijiet ta’ inkwinanti gassużi mill-magni b’kombustjoni interna fis-servizz installati fil-makkinarju mobbli mhux tat-triq billi temenda r-Regolament Delegat tal-Kummissjoni (UE) 2017/655
                  3
                skont l-esperjenza li kisbu l-industrija u l-Istati Membri bl-ewwel approvazzjoni tat-tip tal-magni.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Waqt it-tħejjija ta’ dan l-att, il-Kummissjoni wettqet konsultazzjonijiet xierqa fil-livell ta’ esperti li kienu jinkludu l-partijiet konċernati industrijali rilevanti, sħab soċjali u esperti mill-Istati Membri.
            
            
               Dan l-att kien suġġett għal konsultazzjoni pubblika permezz tal-Portal għat-Tfassil Aħjar tal-Liġijiet mill-1 ta’ Frar 2018 sal-1 ta’ Marzu 2018; ma ġew riċevuti l-ebda kummenti.
            
            
               3.ELEMENTI ĠURIDIĊI TAL-ATT DELEGAT
            
            
               Il-bażi ġuridika ta’ dan l-att delegat hi r-Regolament (UE) 2016/1628 tal-Parlament Ewropew u tal-Kunsill tal-14 ta’ Settembru 2016 dwar ir-rekwiżiti relatati mal-limiti tal-emissjonijiet ta’ inkwinanti gassużi u partikolati u l-approvazzjoni tat-tip għall-magni b’kombustjoni interna għal makkinarju mobbli mhux tat-triq, li jemenda r-Regolamenti (UE) Nru 1024/2012 u (UE) Nru 167/2013, u li jemenda u jirrevoka d-Direttiva 97/68/KE.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 27.4.2018
            
            
               li jemenda u jikkoreġi r-Regolament Delegat tal-Kummissjoni (UE) 2017/655 li jissupplimenta r-Regolament (UE) 2016/1628 tal-Parlament Ewropew u tal-Kunsill fir-rigward tal-monitoraġġ tal-emissjonijiet ta’ inkwinanti gassużi mill-magni b’kombustjoni interna fis-servizz installati f’makkinarju mobbli mhux tat-triq
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2016/1628 tal-Parlament Ewropew u tal-Kunsill tal-14 ta’ Settembru 2016 dwar ir-rekwiżiti relatati mal-limiti tal-emissjonijiet ta’ inkwinanti gassużi u partikolati u l-approvazzjoni tat-tip għall-magni b’kombustjoni interna għal makkinarju mobbli mhux tat-triq, li jemenda r-Regolamenti (UE) Nru 1024/2012 u (UE) Nru 167/2013, u li jemenda u jirrevoka d-Direttiva 97/68/KE
                  4
                u b’mod partikolari l-Artikolu 19(2) tiegħu,
            
            
               Billi:
            
            
               (1)Ir-Regolament Delegat tal-Kummissjoni (UE) 2017/655
                  5
                jistabbilixxi, fost l-oħrajn, il-proċeduri għall-monitoraġġ tal-emissjonijiet ta’ inkwinanti gassużi mill-magni b’kombustjoni interna fis-servizz installati f’makkinarju mobbli mhux tat-triq.
            
         
         
            
               (2)Skont it-Tabella III-1 tal-Anness III tar-Regolament (UE) 2016/1628, id-data obbligatorja tal-applikazzjoni għall-approvazzjoni tat-tip tal-UE u t-tqegħid fis-suq tal-magni tas-sottokategorija NRE-v-5 hi sena aktar tard milli hi d-data tal-magni tas-sottokategorija NRE-v-6.
            
            
               (3)Għalhekk, il-manifatturi ta’ dawn il-magni NRE-v-5 b’firxiet ta’ potenza aktar baxxa jsibuha eħfef biex jikkonformaw mal-iskadenzi għas-sottomissjoni tar-riżultati tat-testijiet lill-awtoritajiet tal-approvazzjoni stabbiliti fir-Regolament Delegat tal-Kummissjoni (UE) 2017/655, it-tul taż-żmien meħtieġ tas-servizz akkumulat ta’ magni b’kombustjoni interna fis-servizz installati f’makkinarju mobbli mhux tat-triq u ttestjati fil-qafas tal-monitoraġġ tal-emissjonijiet ta’ inkwinanti gassużi jenħtieġ jitnaqqas għal dik is-sottokategorija tal-magni. 
            
            
               (4)Għall-finijiet ta’ ċarezza, l-Appendiċi 5 tal-Anness tar-Regolament Delegat tal-Kummissjoni (UE) 2017/655 jenħtieġ jiddikjara li x-xogħol ta’ referenza u tal-massa tas-CO2 ta’ referenza użati mill-manifattur fil-proċeduri għall-kalkolu tal-emissjonijiet ta’ inkwinanti gassużi għal tip ta’ magna, jew kwalunkwe tip ta’ magna fl-istess familja ta’ magni, huma dawk speċifikati fl-Addendum taċ-ċertifikat tal-approvazzjoni tat-tip tal-UE ta’ tip ta’ magna, jew il-familja ta’ magni, skont il-mudell stabbilit fl-Anness IV tar-Regolament ta’ Implimentazzjoni tal-Kummissjoni (UE) 2017/656
                  6
               .
            
            
               (5)Biex jiġu evitati l-iżbalji minħabba l-arrotondament tal-kalkoli tal-emissjonijiet ta’ inkwinanti gassużi, jenħtieġ jiġi ċċarat li l-valuri limitu tal-emissjonijiet tal-egżost applikabbli huma stabbiliti fl-Artikolu 18(2) tar-Regolament (UE) 2016/1628.
            
            
               (6)Biex tkun żgurata l-konsistenza interna tar-Regolament Delegat tal-Kummissjoni (UE) 2017/655 u biex jiġi allinjat mar-Regolament Delegat tal-Kummissjoni (UE) 2017/654
                  7
               , ċerti unitajiet tal-kejl jenħtieġ jiġu riveduti.
            
            
               (7)Wara l-pubblikazzjoni tar-Regolament Delegat tal-Kummissjoni (UE) 2017/655, insabu tipi differenti ta’ żbalji, fosthom assenjar ħażin ta’ responsabbiltajiet u żbalji f’ċerti ekwazzjonijiet, li jeħtieġ jiġu kkoreġuti.
            
            
               (8)Għaldaqstant jenħtieġ li r-Regolament Delegat tal-Kummissjoni (UE) 2017/655 jiġi emendat u kkoreġut skont dan,
            
            
               ADOTTAT DAN IR-REGOLAMENT:
            
            
               Artikolu 1
            
            
               Emendi fir-Regolament Delegat tal-Kummissjoni (UE) 2017/655
            
            
               (1)jiddaħħal l-Artikolu 3a li ġej:
            
            
               “Artikolu 3a
            
            
               Dispożizzjonijiet tranżitorji
            
            
               1.Minkejja l-applikazzjoni tad-dispożizzjonijiet ta’ dan ir-Regolament, kif emendat bir-Regolament Delegat tal-Kummissjoni (UE) 2018/ [OJ Please insert the number of this Regulation], sal-31 ta’ Diċembru 2018, l-awtoritajiet nazzjonali għandhom ukoll ikomplu jagħtu l-approvazzjonijiet tat-tip tal-UE lit-tipi ta’ magni jew lill-familji ta’ magni skont dan ir-Regolament, fil-verżjoni tiegħu applikabbli fi [OJ Please insert the date immediately preceding the date of entry into force of this Regulation].”;
            
            
               2.Minkejja l-applikazzjoni tad-dispożizzjonijiet ta’ dan ir-Regolament, kif emendat bir-Regolament Delegat tal-Kummissjoni (UE) 2018/ [OJ Please insert the number of this Regulation], sat-30 ta’ Ġunju 2019, l-Istati Membri għandhom ukoll ikomplu jippermettu t-tqegħid fis-suq ta’ magni bbażati fuq tip ta’ magna approvat skont dan ir-Regolament, fil-verżjoni tiegħu applikabbli fi [OJ Please insert the date immediately preceding the date of entry into force of this Regulation].”;
            
            
               (2)L-Anness tar-Regolament Delegat tal-Kummissjoni (UE) 2017/655 hu emendat skont l-Anness I ta’ dan ir-Regolament.
            
            
               Artikolu 2
            
            
               Korrezzjonijiet fir-Regolament Delegat tal-Kummissjoni (UE) 2017/655
            
            
               L-Anness tar-Regolament Delegat (UE) 2017/655 hu kkoreġut skont l-Anness II ta’ dan ir-Regolament.
            
            
               Artikolu 3
            
         
         
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 27.4.2018
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        Id-Direttiva 97/68/KE tal-Parlament Ewropew u tal-Kunsill tas-16 ta’ Diċembru 1997 dwar l-approssimazzjoni tal-ligijiet tal-Istati Membri fir-rigward tal-miżuri kontra l-emissjoni ta’ inkwinanti ta’ gass u partikolati minn magni tal-kombustjoni interna li għandhom jiġu installati f’makkinarju mobbli mhux tat-triq (ĠU L 59, 27.2.1998, p. 1)
               
               
                  
                     (2)
                  
                        Ir-Regolament (UE) 2016/1628 tal-Parlament Ewropew u tal-Kunsill tal-14 ta’ Settembru 2016 dwar ir-rekwiżiti relatati mal-limiti tal-emissjonijiet ta’ inkwinanti gassużi u partikolati u l-approvazzjoni tat-tip għall-magni b’kombustjoni interna għal makkinarju mobbli mhux tat-triq, li jemenda r-Regolamenti (UE) Nru 1024/2012 u (UE) Nru 167/2013, u li jemenda u jirrevoka d-Direttiva 97/68/KE (ĠU L 252, 16.9.2016, p. 53.)
               
               
                  
                     (3)
                  
                        Ir-Regolament Delegat tal-Kummissjoni (UE) 2017/655 tad-19 ta’ Diċembru 2016 li jissupplimenta r-Regolament (UE) 2016/1628 tal-Parlament Ewropew u tal-Kunsill fir-rigward tal-monitoraġġ tal-emissjonijiet ta’ inkwinanti gassużi mill-magni b’kombustjoni interna fis-servizz installati f’makkinarju mobbli mhux tat-triq (ĠU L 102, 13.4.2017, p. 334.)
               
               
                  
                     (4)
                  
                        ĠU L 252, 16.9.2016, p. 53. 
               
               
                  
                     (5)
                  
                        Ir-Regolament Delegat tal-Kummissjoni (UE) 2017/655 tad-19 ta’ Diċembru 2016 li jissupplimenta r-Regolament (UE) 2016/1628 tal-Parlament Ewropew u tal-Kunsill fir-rigward tal-monitoraġġ tal-emissjonijiet ta’ inkwinanti gassużi mill-magni b’kombustjoni interna fis-servizz installati f’makkinarju mobbli mhux tat-triq (ĠU L 102, 13.4.2017, p. 334).
               
               
                  
                     (6)
                  
                        Ir-Regolament ta’ Implimentazzjoni tal-Kummissjoni (UE) 2017/656 tad-19 ta’ Diċembru 2016 li jistabbilixxi r-rekwiżiti amministrattivi relatati mal-limiti tal-emissjonijiet u l-approvazzjoni tat-tip għall-magni b’kombustjoni interna għal makkinarju mobbli mhux tat-triq skont ir-Regolament (UE) 2016/1628 tal-Parlament Ewropew u tal-Kunsill (ĠU L 102, 13.4.2017, p. 364)
               
               
                  
                     (7)
                  
                        Ir-Regolament Delegat tal-Kummissjoni (UE) 2017/654 tad-19 ta’ Diċembru 2016 li jissupplimenta r-Regolament (UE) 2016/1628 tal-Parlament Ewropew u tal-Kunsill fir-rigward tar-rekwiżiti tekniċi u ġenerali relatati mal-limiti tal-emissjonijiet u l-approvazzjoni tat-tip għall-magni b’kombustjoni interna ta’ makkinarju mobbli mhux tat-triq (ĠU L 102, 13.4.2017, p. 1).
               
            
      
    ---documentbreak--- 
      
         
         
            
               ANNESS I
            
            
               L-Anness tar-Regolament Delegat tal-Kummissjoni (UE) 2017/655 hu emendat kif ġej:
            
            
               (1)il-punti 2.6.1.1. u 2.6.1.2. jinbidlu b’dan li ġej:
            
            
               “2.6.1.1. L-ittestjar ta’ 9 magni b’servizz akkumulat ta’ inqas minn a % tal-EDP, skont it-Tabella 1. Ir-riżultati tat-test għandhom jiġu ppreżentati lill-awtorità tal-approvazzjoni sal-31 ta’ Diċembru 2022. 
            
            
               2.6.1.2. L-ittestjar ta’ 9 magni b’servizz akkumulat ta’ iżjed minn b % tal-EDP, skont it-Tabella 1. Ir-rapporti tat-test għandhom jiġu ppreżentati lill-awtorità tal-approvazzjoni sal-31 ta’ Diċembru 2024.”;
            
            
               (2)fil-punt 2.6.1.3., tiżdied it-Tabella 1 li ġejja:
            
            
               “Tabella 1
            
            
               % tal-valuri tal-EDP
            
            
                     
                        Potenza ta’ referenza tal-magna magħżula (kW)
                     
                  
                  
                     
                        a
                     
                  
                  
                     
                        b
                     
                  
               
                     
                        56 ≤ P < 130
                     
                  
                  
                     
                        20
                     
                  
                  
                     
                        55
                     
                  
               
                     
                        130 ≤ P ≤ 560
                     
                  
                  
                     
                        30
                     
                  
                  
                     
                        70”;
                     
                  
               
               (3)il-punt 2.6.2.1. jinbidel b’dan li ġej:
            
            
               “2.6.2.1.Ir-riżultati tat-test tal-ewwel disa’ magni għandhom jitressqu sa mhux aktar tard minn 12-il xahar wara li l-ewwel magna tkun ġiet installata fil-makkinarju mobbli mhux tat-triq u sa mhux aktar tard minn 18-il xahar wara li tkun bdiet il-produzzjoni tat-tip ta’ magna jew tal-familja ta’ magni approvati. ”;
            
            
               (4)il-punt 3.1.1. jinbidel b’dan li ġej:
            
            
               “3.1.1. L-operatur tal-makkinarju mobbli mhux tat-triq li jwettaq it-test tal-monitoraġġ fis-servizz jista’ jkun differenti minn dak professjonali tas-soltu jekk il-manifattur juri lill-awtorità tal-approvazzjoni li l-operatur deżinjat kiseb ħiliet u taħriġ biżżejjed biex jopera makkinarju mobbli mhux tat-triq.”;
            
            
               (5)fl-Appendiċi 3, fil-punt 4.1., it-tabella tinbidel b’dan li ġej:
            
            
               “Tabella 
            
            
               Tolleranzi
            
            
                     
                        Inklinazzjoni grafika tal-linja ta’ rigressjoni, m
                     
                  
                  
                     
                        0,9 sa 1,1 – Irrakkomandat
                     
                  
               
                     
                        Koeffiċjent ta’ determinazzjoni, r2
                     
                  
                  
                     
                        min. 0,90 – Obbligatorju”;
                     
                  
               
               (6)L-Appendiċi 5 hu emendat kif ġej:
            
            
               (a)il-punt 2.1.5. li ġej jiżdied qabel il-Figura 1:
            
         
         
            
               “2.1.5.Ix-xogħol ta’ referenza u l-massa tas-CO2 ta’ referenza ta’ tip ta’ magna, jew għal kull tip ta’ magna fl-istess familja ta’ magni, għandhom ikunu dawk speċifikati fil-punti 11.3.1. u 11.3.2. tal-addendum taċ-ċertifikat tal-approvazzjoni tat-tip tal-UE tat-tip tal-magna jew tal-familja tal-magna, kif stabbilit fl-Anness IV tar-Regolament ta’ Implimentazzjoni tal-Kummissjoni (UE) 2017/656*.
            
            
               ________________________
            
            
               *Ir-Regolament ta’ Implimentazzjoni tal-Kummissjoni (UE) 2017/656 tad-19 ta’ Diċembru 2016 li jistabbilixxi r-rekwiżiti amministrattivi relatati mal-limiti tal-emissjonijiet u l-approvazzjoni tat-tip għall-magni b’kombustjoni interna għal makkinarju mobbli mhux tat-triq skont ir-Regolament (UE) 2016/1628 tal-Parlament Ewropew u tal-Kunsill (ĠU L 102, 13.4.2017, p. 364).”;
            
            
               (b)il-punt 3 jinbidel b’dan li ġej:
            
            
               “3. Arrotondament tal-kalkoli tal-emissjonijiet ta’ inkwinanti gassużi
            
            
               Skont l-Istandard ASTM E 29-06b (Prattika Standard għall-Użu ta’ Figuri Sinifikanti fid-Dejta tat-Test biex Tiġi Determinata Konformità mal-Ispeċifikazzjonijiet), ir-riżultati finali tat-test għandhom jiġu arrotondati fi stadju wieħed sal-għadd ta’ postijiet lejn il-lemin tal-punt deċimali indikati mill-valuri limitu tal-emissjonijiet tal-egżost applikabbli stabbiliti fl-Artikolu 18(2) tar-Regolament (UE) 2016/1628 u tiżdied figura addizzjonali sinifikanti waħda.”.
            
            
               
            
               ANNESS II
            
            
            
               L-Anness tar-Regolament Delegat tal-Kummissjoni (UE) 2017/655 hu kkoreġut kif ġej:
            
            
               (1)il-punt 5.1. jinbidel b’dan li ġej:
            
            
               “5.1. L-ECU għandha tipprovdi l-informazzjoni tal-fluss tad-dejta lill-istrumenti tal-kejl jew lit-tagħmir għar-reġistrazzjoni tad-dejta tas-Sistema Portabbli għall-Kejl tal-Emissjonijiet (PEMS) skont ir-rekwiżiti stabbiliti fl-Appendiċi 7.”;
            
            
               (2)il-punti 6.1. sa 6.4. jinbidlu b’dan li ġej:
            
            
               “6.1.It-testijiet tal-monitoraġġ fis-servizz għandhom jitwettqu bil-PEMS skont l-Appendiċi 1. 
            
            
               6.2. Il-manifatturi għandhom jikkonformaw mal-proċedura tat-test stabbilita fl-Appendiċi 2 fir-rigward tal-monitoraġġ fis-servizz ta’ magni installati f’makkinarju mobbli mhux tat-triq li jużaw PEMS. 
            
            
               6.3. Il-manifatturi għandhom isegwu l-proċeduri stabbiliti fl-Appendiċi 3 għall-ipproċessar minn qabel tad-dejta li tirriżulta mill-monitoraġġ fis-servizz ta’ magni installati f’makkinarju mobbli mhux tat-triq li jużaw PEMS. 
            
            
               6.4. Il-manifatturi għandhom isegwu l-proċeduri stabbiliti fl-Appendiċi 4 biex jiddeterminaw avvenimenti validi waqt test tal-monitoraġġ fis-servizz ta’ magni installati f’makkinarju mobbli mhux tat-triq li jużaw PEMS.”; 
            
            
               (3)il-punt 8 jinbidel b’dan li ġej:
            
            
               “8. Kalkoli 
            
            
               Il-manifatturi għandhom isegwu l-proċeduri stabbiliti fl-Appendiċi 5 għall-kalkoli tal-emissjonijiet ta’ inkwinanti gassużi għall-monitoraġġ fis-servizz ta’ magni installati f’makkinarju mobbli mhux tat-triq li jużaw PEMS.”; 
            
         
         
            
               (4)fil-punt 10.1., l-ewwel sentenza tinbidel b’dan li ġej:
            
            
               “Għal kull magna ttestjata, il-manifatturi għandhom iħejju abbozz ta’ rapport tat-test tal-monitoraġġ fis-servizz tal-magni installati f’makkinarju mobbli mhux tat-triq li jużaw PEMS.”;
            
            
               (5)L-Appendiċi 5 hu kkoreġut kif ġej:
            
            
               (a)il-punt 2.2.1. jinbidel b’dan li ġej:
            
            
               “2.2.1.Kalkolu tal-emissjonijiet ta’ inkwinanti gassużi speċifiċi għall-brejk
            
            
               L-emissjonijiet ta’ inkwinanti gassużi speċifiċi għall-brejk egas (g/kWh) għandhom jiġu kkalkulati għal kull tieqa tal-medja u għal kull inkwinant gassuż kif ġej: 
            
            
            
               Fejn:
            
            
               –mi hi l-massa tal-emissjoni tal-inkwinant gassuż waqt it-tieqa tal-medja i, g/tieqa tal-medja
            
            
               –
                   hi xogħol tal-magna waqt it-tieqa tal-medja i, kWh.”;
            
            
               (b)il-punt 2.2.3. jinbidel b’dan li ġej:
            
            
               “2.2.3.Kalkoli tal-fatturi ta’ konformità
            
            
               Il-fatturi ta’ konformità għandhom jiġu kkalkulati għal kull tieqa tal-medja valida individwali u għal kull inkwinant gassuż individwali kif ġej: 
            
            
               
                  
            
            
               Fejn:
            
            
               –egass hi l-emissjoni tal-inkwinant gassuż speċifika għall-brejk, g/kWh;
            
            
               –L hu l-limitu applikabbli, g/kWh.”;
            
            
               (c)fil-punt 2.3., fid-didaskalija għall-ewwel ekwazzjoni, l-inċiżi dwar 
                   u 
                   jinbidlu b’dan li ġej:
            
            
               “– 
                   hi l-massa tas-CO2 imkejla bejn il-bidu tat-test u l-ħin tj,i, g;
            
            
               – 
                   hi l-massa tas-CO2 iddeterminata għall-NRTC, g;”;
            
         
         
            
               (d)fil-punt 2.3.1., fid-didaskalija għall-ekwazzjoni, l-inċiż dwar 
                   jinbidel b’dan li ġej:
            
            
               “– 
                  
                     hi l-potenza netta massima, kif definit fl-Artikolu 3(28) tar-Regolament (UE) 2016/1628, kW.”;
            
            
               (e)il-punt 2.3.2. jinbidel b’dan li ġej:
            
            
               “2.3.2.Kalkoli tal-fatturi ta’ konformità
            
            
               Il-fatturi ta’ konformità għandhom jiġu kkalkulati għal kull tieqa tal-medja individwali u għal kull inkwinant gassuż individwali kif ġej:
            
            
               
                  
            
            
               Bi 
               
                    (fil-proporzjon tas-servizz) u 
            
            
               
                   (proporzjon taċ-ċertifikazzjoni)
            
            
               Fejn: 
            
            
               –mi  hi l-massa tal-emissjoni tal-inkwinant gassuż waqt it-tieqa tal-medja i, g/tieqa tal-medja,
            
            
               –
                   hi l-massa tas-CO2 waqt it-tieqa tal-medja i, g;
            
            
               –
                   hi l-massa tas-CO2 tal-magna ddeterminata għall-NRTC, g,
            
            
               –
                   hi l-massa tal-emissjoni tal-inkwinant gassuż li tikkorrispondi għal-limitu applikabbli għall-NRTC, g.”;
            
            
               (6)fl-Appendiċi 8, il-punt 2.8. jinbidel b’dan li ġej:
            
            
               “2.8. Ċilindrata totali tal-magna [cm3]”.